**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL PRITARIMO SUTARTIES PROJEKTUI DĖL TARPTAUTINIO BURIAVIMO MOKYMO IR BURLAIVIŲ KONFERENCIJOS KLAIPĖDOJE 2020 M.**

1. **Projekto rengimą paskatinusios priežastys.**

Klaipėdos miesto savivaldybės administracijos Kultūros skyrius vadovaudamasis Klaipėdos miesto savivaldybės tarybos 2017 m. lapkričio 23 d. sprendimu Nr. T2-286 „Dėl pritarimo dalyvavimui tarptautinės buriavimo mokymo organizacijos veiksmuose ir paraiškos pateikimo“ kartu su VšĮ „Klaipėdos šventės“ parengė ir pateikė paraišką Tarptautinei buriavimo mokymo organizacijai dėl Didžiųjų burlaivių lenktynių *(Tall Ship Races)* (toliau – lenktynės) organizavimo Klaipėdoje 2021 m. Tarptautinė buriavimo mokymo organizacija („Sail Training International“)2018 m. kovo 31 d. raštu patvirtino, jog Klaipėda pasirinka vienu iš lenktynes 2021 m. priimančiųjų uostų.

„Sail Training International“ organizuoja kasmetinę Tarptautinę konferenciją buriavimo mokymo bendruomenei, kuri paprastai pritraukia 400 atstovų iš daugiau nei 30 šalių. „Sail Training International“ išrinko Klaipėdos miesto savivaldybę, kaip Priimantįjį miestą, 2020 m. konferencijai. Planuojama, kad konferencija vyks 2020 m. lapkričio pabaigoje - gruodžio pradžioje.

Klaipėdos miesto savivaldybės tarybos prašoma pritarti sutarties dėl Tarptautinio buriavimo mokymo ir burlaivių konferencijos 2020 m. projektui (vertimas į lietuvių kalbą pridedamas), pavesti minėtąją sutartį pasirašyti Klaipėdos miesto savivaldybės merui Vytautui Grubliauskui.

Pasirašius sutartį, Klaipėdos miesto savivaldybė organizuos Tarptautinio buriavimo mokymo ir burlaivių konferencijos 2020 m. įgyvendinimą.

1. **Projekto rengimo priežastys ir kuo remiantis parengtas sprendimo projektas.**

 Šis sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu, 20 straipsnio 2 dalies 12 punktu, Klaipėdos miesto savivaldybės vardu sudaromų sutarčių pasirašymo tvarkos aprašo patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“ 2.3 papunkčiu ir 4 punktu.

1. **Kokių rezultatų laukiama.**

Klaipėdos miesto savivaldybės tarybai pritarus šiam sprendimo projektui ir pasirašius sutartį dėl Tarptautinio buriavimo mokymo ir burlaivių konferencijos organizavimo Klaipėdoje 2020 m., bus sudarytos sąlygos Klaipėdos miestui tęsti sėkmingą tarptautinį bendradarbiavimą jūrinės kultūros sklaidos, jūrinių tradicijų išsaugojimo bei puoselėjimo, buriavimo tradicijų perdavimo Klaipėdos jaunimui ir buriavimo mokymo srityse.

Tokiu būdu gerėja miesto ir visos šalies įvaizdis, bei patrauklumas užsienio investuotojams, turistams, kitų tarptautinių organizacijų vadovams.

Tarptautinio buriavimo mokymo ir burlaivių konferencijos organizavimas Klaipėdoje 2020 m. sudarys sąlygas kultūrinio turizmo verslo ir paslaugų sektoriaus verslo plėtotei.

1. **Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

1. **Lėšų poreikis sprendimo įgyvendinimui.**

Konferencijos organizavimui preliminariai planuojama 76 tūkst. eurų. Tiksli suma bus aiški po viešųjų pirkimų procedūrų.

**6. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Kultūros skyriaus vedėja Eglė Deltuvaitė